น้ำมันดิบปิดลบ 55 เซนต์
สัญญาน้ำมันดิบตลาดนิวยอร์กตลาดนิวยอร์กปิดลบ 55 เซนต์ ที่ 96.16 ดอลลาร์/บาร์เรล  เงินดอลล์แข็งค่าฉุด
22 พ.ค. 2556

สัญญาน้ำมันดิบตลาดนิวยอร์กตลาดนิวยอร์กปิดลบ 55 เซนต์ ที่ 96.16 ดอลลาร์/บาร์เรล  เงินดอลล์แข็งค่าฉุด
สัญญาน้ำมันดิบเวสต์เท็กซัส (WTI) ตลาดนิวยอร์ก ส่งมอบเดือนมิ.ย.ลดลง 55 เซนต์ ปิดที่ 96.16 ดอลลาร์/บาร์เรล หลังจากเคลื่อนตัวในช่วง 95.50-96.97 ดอลลาร์  
ส่วนสัญญาน้ำมันดิบเบรนท์ (BRENT) ส่งมอบเดือนก.ค.ที่ตลาดลอนดอน ลดลง 89 เซนต์ ปิดที่ 103.91 ดอลลาร์/บาร์เรล
สัญญาน้ำมันดิบอ่อนแรงลงเนื่องจากถูกกดดันจากสกุลเงินดอลลาร์สหรัฐที่แข็งค่าขึ้น อย่างไรก็ตาม สัญญาน้ำมันดิบปรับตัวลงในกรอบที่จำกัด เนื่องจากตลาดได้รับแรงหุนนในระหว่างวันหลังจากที่นายบุลลาร์ด ประธานเฟดสาขาเซนต์หลุยส์ กล่าวแสดงความเห็นว่า เฟดควรจะเดินหน้าใช้มาตรการ QE ต่อไปเพื่อกระตุ้นการฟื้นตัวของเศรษฐกิจสหรัฐ
ในขณะที่นายวิลเลียม ดั๊ดลีย ประธานเฟดสาขานิวยอร์กกล่าวในที่ประชุมสมาคมญี่ปุ่นซึ่งจัดขึ้นที่นิวยอร์กว่า "ผมเชื่อว่าเฟดน่าจะเตรียมปรับขนาดโครงการซื้อพันธบัตร ซึ่งเป็นสิ่งจำเป็นต่อการฟื้นฟูตลาดแรงงานให้ขยายตัวอย่างยั่งยืน"